Sunnudaginn 1. desember verða haldnar aðventusamkomur í setustofu sjúkrahússins og Hvammstangakirkju . Aðventustund verður haldin í setustofu sjúkrahússins sunnudaginn 1. des. nk. kl. 16.00 . Kirkjukór Hvammstanga flytur jóla - og aðventusöngva undir stjórn Pálínu Fanneyjar Skúladóttur organista . Börn úr TTT-starfinu og fermingarstarfinu taka lagið með leiðtogum í kirkjustarfi . Fermingarbörnin flytja ritningarlestur og bæn . Hugleiðing í höndum sóknarprests . Aðventuhátíð verður haldin í Hvammstangakirkju sunnudaginn 1. des. nk. kl. 18.00 . Kirkjukór Hvammstanga flytur jóla - og aðventusöngva undir stjórn Pálínu Fanneyjar Skúladóttur organista . Aldís Olga Jóhannesdóttir og Rannveig Erla Magnúsdóttir syngja dúett . Börn úr kirkjuskólanum , TTT-starfinu og fermingarstarfinu taka lagið með leiðtogum í kirkjustarfi . Fermingarbörnin flytja ritningarlestur og bæn . Ræðumaður kvöldsins : Haraldur Benediktsson bóndi og alþingismaður . Kynnir kvöldsins : Ingveldur Ása Konráðsdóttir bóndi og sveitastjórnarfulltrúi . Hvammstangakirkja býður öllum viðstöddum upp á kakó og smákökur í safnaðarheimili að stundinni lokinni .